CELEX: C2006/190/54
Language: da
Date: 2006-08-12 00:00:00
Title: Sag T-174/06: Sag anlagt den 27. juni 2006 — Inalca og Cremonini mod Kommissionen

12.8.2006   
            
            
               DA
            
            
               Den Europæiske Unions Tidende
            
            
               C 190/29
            
         Sag anlagt den 27. juni 2006 — Inalca og Cremonini mod Kommissionen
   (Sag T-174/06)
   (2006/C 190/54)
   Processprog: italiensk
   Parter
   
      Sagsøgere: Inalca og Cremonini (Modena, Italien) (ved avvocato Francesco Sciaudone)
   
      Sagsøgt: Kommissionen for De Europæiske Fællesskaber
   Sagsøgernes påstande
   
               —
            
            
               Det fastslås, at Kommissionen har pådraget sig ansvar uden for kontraktforhold.
            
         
               —
            
            
               Det fastslås, at sagsøgerne har lidt et tab opgjort til 2 861 000,00 EUR.
            
         
               —
            
            
               Kommissionen tilpligtes at yde sagsøgerne erstatning for dette tab, renter af dette beløb og eventuelle morarenter.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Med den foreliggende sag søger de sagsøgende selskaber at opnå erstatning for det tab, som de anfører at have lidt som følge af skrivelsen af 6. juli 1998, hvorved OLAF meddelte de italienske myndigheder sine konklusioner, som sagsøgerne finder helt forfejlede, af en undersøgelse af formodede ulovligheder, der skulle være begået med eksportrestitutioner af oksekød ved udførsel til Jordan, og fremsatte beskyldninger mod de to selskaber og deres ledere, som også var af strafferetlig betydning.
   Til støtte for sine påstande gør sagsøgerne følgende gældende:
   
               —
            
            
               Der er sket en tilsidesættelse af artikel 9, stk. 2, andet og fjerde afsnit, i forordning nr. 729/70, idet den inspektion, som OLAF havde udført i Jordan, er ulovlig, eftersom den overskred grænserne for OLAF's kontrolbeføjelse, der er begrænset til medlemsstaternes område, og idet OLAF har tilsidesat forpligtelsen til at forberede og udføre en inspektion og kontrol med medlemsstaternes forudgående indforståelse og med deltagelse af repræsentanter for de pågældende medlemsstaters nationale administration.
            
         
               —
            
            
               Der er sket en tilsidesættelse af artikel 9, stk. 2, andet afsnit, i forordning nr. 2988/95 og artikel 4 i forordning nr. 2185/96, for så vidt som OLAF har tilsidesat forpligtelsen til at forberede kontrol og inspektion på stedet i nært samarbejde med medlemsstaterne samt til at underrette de nationale myndigheder, før kontrol blev udføres.
            
         
               —
            
            
               Der er sket en tilsidesættelse af artikel 18 i forordning nr. 3665/87 for så vidt som OLAF har overset bevisværdien, som er anerkendt og tillagt af selv samme forordning, og en række udtrykkeligt opremsede dokumenter, hvilket har skadet retssikkerhedsprincippet og princippet om kontrollernes gennemsigtighed.
            
         Sagsøgerne gør ligeledes gældende, at der er sket en overtrædelse af god forvaltningsskik og om omhu og proportionalitetsprincippet, samt at forretningshemmeligheden er tilsidesat.
   Endelig gør sagsøgerne gældende, at også selv om OLAF's adfærd ikke skulle kunne kritiseres, er OLAF alligevel ansvarlig for have forårsaget et tab for sagsøgerne. Disse kunne nemlig ikke med rimelighed forudse og herved undgå det tab, som ville udspringe af en undersøgelse, der ifølge sagsøgerne har vist sig fuldstændig fejlagtig.